Publication: Magyar Közlöny
Issue: MK-2009-26 (Year: 2009, Number: 26)
Era: 2004-2010
Section: 
Paragraph Index: 166

2. § A Megállapodás hiteles magyar nyelvû szövege a következõ: „Megállapodás amely létrejött a Magyar Köztársaság Kormánya és a Bolgár Köztársaság Kormánya között a szófiai Magyar Kulturális Intézet és a budapesti Bolgár Kulturális Intézet státusáról és tevékenységérõl A Magyar Köztársaság Kormánya és a Bolgár Köztársaság Kormánya (továbbiakban: Szerzõdõ Felek) – összhangban a Magyar Köztársaság Kormánya és a Bolgár Köztársaság Kormánya között 1994. május 5-én Budapesten aláírásra került kulturális, oktatási és tudományos együttmûködésrõl szóló egyezménnyel; – figyelemmel az Európai Biztonsági és Együttmûködési Értekezlet 1975. augusztus 1-jén Helsinkiben aláírt Záródokumentumában foglaltakra; – szem elõtt tartva a Magyar Népköztársaság Kormánya és a Bolgár Népköztársaság Kormánya között, a budapesti és a szófiai kulturális és tájékoztatási központok tevékenysége tárgyában Budapesten 1980. április 24-én aláírt megállapodás rendelkezéseit; – tekintettel a két állam között régóta fennálló baráti viszonyra; – a kölcsönösség és kétoldalú együttmûködés szándékától vezéreltetve; – a kulturális, tudományos kapcsolatok ápolása és fejlesztése érdekében az alábbiak szerint állapodnak meg.

Source: https://magyarkozlony.hu/hivatalos-lapok/d6938ec7aad29bf85e54a506e22f7bd3f23bb6e5/dokumentumok/fef0dd9570443d6f3c49ddbfb77003c8d7dc7b8f/letoltes